શીર્ષક: તક્ષશિલા આગકાંડ : અમદાવાદની શ્રેય હૉસ્પિટલની આગને લોકો સુરતની આગ સાથે કેમ સરખાવી રહ્યા છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ ઘટના બાદ હૉસ્પિટલને ઇમારતને સીલ કરી દેવાઈ અને એફએસએલ દ્વારા તપાસ આદરવામાં આવી.

રાજ્ય સરકાર દ્વારા મુખ્ય મંત્રી રાહતનીધિમાંથી મૃતકોના પરિવારજનોને ચાર-ચાર લાખ રૂપિયા અને ઈજાગ્રસ્તોને 50-50 હજાર રૂપિયા આપવાની જાહેરાત કરાઈ છે.

જોકે આ ઘટનામાં હૉસ્પિટલ અને કૉર્પોરેશન પર બેદરકારી દાખવવાનો લોકો આક્ષેપ મૂકી રહ્યા છે.

આ ઘટના બાદ પોલીસે દ્વારા શ્રેય હૉસ્પિટલના એક ડિરેક્ટરની અટકાયત પણ કરવામાં આવી છે.

આ કરુણ ઘટનાથી રાજકીય નેતાઓ, સોશિયલ મીડિયા યુઝર્સ સુરતના તક્ષશિલા અગ્નિકાંડને યાદ કરી રહ્યા છે.

પરેશા છાયા નામના ટ્વિટર યુઝરે અમદાવાદની ઘટના બાદ તક્ષશિલા અગ્નિકાંડની તસવીર ટ્વીટ કરતાં લખ્યું : 

"સુરતની જીવલેણ આગની દુર્ઘટના પછી જવાબદારો સામે કડક કાર્યવાહી સરકારે કરી? જવાબદાર લોકોને સજા પડી? છેલ્લી પાંચ આગની દુર્ઘટના પછી જવાબદારોને સજા થઈ? @vijayrupanibjp જવાબ આપો ... @BJP4Gujarat મૌન કેમ છે?"

રાકેશ પટેલ નામના ટ્વિટર યુઝરે લખ્યું, "સુરતની તક્ષશિલા જેવી ધટના ભૂલી નથી શકયા. ત્યાં જ અમદાવાદમાં શ્રેય હૉસ્પિટલમાં આગની ધટના બની એ બહુ દુખદ છે."

"આ ધટનામાં આઠ વ્યકિતએ જીવ ગુમાવ્યો. ઘોર બેદરકારીનો શ્રેય કોણ લેશે?"

અર્જુનસિંહ વાળા નામના ટ્વિટર યુઝરે લખ્યું, "સુરતમાં આગ લાગી તે ઘટનામાંથી કોઈ બોધપાઠ ન લીધો એટલે આજે ફરી અમદાવાદમાં એક દર્દનાક ઘટના બની. આ વખતે આગ હૉસ્પિટલમાં લાગી છે, જેમાં અમુક દર્દીઓએ જીવ પણ ગુમાવ્યા."

કૉંગ્રેસના નેતા અર્જુન મોઢવાડિયા આ ઘટાન બાદ હૉસ્પિટલ આવી પહોંચ્યા હતા અને તેમણે સમગ્ર ઘટના માટે સત્તા પક્ષને જવાબદાર ઠેરવ્યો હતો.

મોઢવાડિયાએ કહ્યું, "ભાજપની સરકાર આવી ઘટના બાદ એકાદ-બે બલીના બકરાને અંદર લઈજઈને રફેદફે કરે છે."

"સુરતની ઘટનામાં પણ એવું જ કરાયું, હજુ જરૂરી કાર્યવાહી થઈ નથી."

તેમણે અમદાવાદની ઘટના સંદર્ભે સવાલ ઉઠાવતાં કહ્યું, "જેમણે હૉસ્પિટલને બિલ્ડિંગ, ફાયર-સેફ્ટી, ઇલેક્ટ્રિક-સેફ્ટીનાં સર્ટિફિકેટ આપ્યાં એ અધિકારીઓની ચકાસણી કરવાની જવાબદારી હતી. આ ગંભીર નિષ્કાળજીનો મામલો છે."

તેમણે કહ્યું, "સિવિલ હૉસ્પિટલમાં બહાર આવેલી નિષ્કાળજીઓ અને એ પછી ઘટેલી આ ઘટના બાદ એક વાત ચોક્કસ છે કે જે 'અમદાવાદ મૉડલ'ની વાતો સત્તા પક્ષ કરે છે એ સદંતર નિષ્ફળ છે."

જે સુરત તક્ષશિલા અગ્નિકાંડને લોકો યાદ કરી રહ્યા છે, એ ઘટના શું છે?

સુરત અગ્નિકાંડ

24મી મે 2019ના દિવસે, સાંજે 4.30 વાગ્યે સુરતના સરથાણા વિસ્તારમાં આવેલા તક્ષશિલા...